S-267/2022

Mál þetta, sem þingfest var og dómtekið fimmtudaginn 25. ágúst sl., er höfðað með ákæru lögreglustjórans á Suðurlandi þann 13. júní sl., á hendur V-kk-þgf Ó-kk-þgf K-kk-þgf, [...], og K-kk-þgf R-kk-þgf F-kk-þgf, [...]

I. gegn ákærðu báðum fyrir þjófnað með því að hafa, aðfaranótt laugardagsins 14. ágúst 2021, í félagi brotist inn í húsnæði Bílaþjónustu Péturs ehf. að Vallholti 17 á Selfossi, með því að spenna upp hurð á vesturhlið húsnæðisins, og stolið þaðan fimm kveikjuláslyklum, fjórum bilanagreinum, hleðslutæki, sextíu rafhlöðum, sjö flöskum af léttvíni, skiptimynt og bílamódeli, allt að óþekktu verðmæti.

Teljast brot ákærðu varða við 1. mgr. 244. gr. almennra hegningarlaga nr. 19, 1940.

II. gegn ákærða V-kk-þgf Ó-kk-þgf fyrir umferðarlagabrot með því að hafa, að kvöldi mánudagsins 6. desember 2021, ekið bifreiðinni [...] austur Suðurlandsveg um Kamba í Sveitarfélaginu Ölfusi sviptur ökurétti, undir áhrifum áfengis (vínandamagn í blóði 2,07 ‰) og utan í vinstri hlið bifreiðarinnar [...], sem ekið var í sömu aksturstefnu, og rakleiðis áfram án þess að sinna skyldu sinni um að nema staðar við umferðaróhapp.

Teljast brot ákærða varða við 1. mgr. 14. gr., 1. mgr., sbr. 3. mgr. 49. gr. og 1. mgr. 58. gr. umferðarlaga nr. 77, 2019, sbr. 1. mgr. 94. gr. og 1. mgr. 95. gr. sömu laga.

Þess er krafist að ákærðu verði dæmdir til refsingar og til greiðslu alls sakarkostnaðar. Vegna ákæruliðar II. er þess að auki krafist að ákærði V-kk-nf Ó-kk-nf verði dæmdur til að sæta sviptingu ökuréttar samkvæmt 99. og 101. gr. umferðarlaga nr. 77, 2019.

Ákærðu mættu báðir við þingfestingu málsins, ákærði V-kk-nf Ó-kk-nf ásamt G-kk-þgf S-x-x R-kk-þgf lögmanni, sem skipaður var verjandi ákærða að hans ósk og ákærði K-kk-nf R-kk-nf ásamt S-kvk-þgf Á-kvk-þgf B-kvk-þgf lögmanni, sem skipuð var verjandi ákærða að hans ósk. Ákærðu viðurkenndu hvor um sig skýlaust að hafa gerst seki rum þá háttsemi sem þeim er gefin að sök í ákæru. Með vísan til skýlausrar játningar ákærðu og þar sem dómari taldi ekki ástæðu til að draga í efa að játning þeirra væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga. Kom þar fram í máli verjanda ákærða V-kk-ef Ó-kk-ef að ákærði hefði gert sér far um að skila öllum mununum sem getið er í ákærulið I.

Um málavexti vísast til ákæruskjals. Sannað er að ákærðu hafa hvor um sig gerst seki rum þá háttsemi sem þeim er gefin að sök í ákæru og þar þykir rétt færð til refsiákvæða. Ákærðu hafa með háttsemi sinni unnið sér til refsingar.

Samkvæmt framlögðu sakavottorði hefur ákærði V-kk-nf Ó-kk-nf átján sinnum áður sætt refsingu, þar af þrisvar sinnum vegna auðgunarbrota, fimm sinnum vegna aksturs sviptur ökurétti og þrívegis vegna ölvunaraksturs og aksturs undir áhrifum fíkniefna. Þann 28. nóvember 2003 var ákærði V-kk-nf fundinn sekur um þjófnað og eignaspjöll og honum gert að sæta fangelsi í tvo mánuði, en fullnustu refsingarinnar var frestað skilorðsbundið í þrjú ár. Þann 10. maí 2004 var ákærða gert að sæta fangelsi í sex mánuði, skilorðsbundið í þrjú ár, vegna þjófnaðar og fíkniefnalagabrots. Þann 30. júní 2004 var ákærða gert að sæta fangelsi í sjö mánuði, enn skilorðsbundið í þrjú ár vegna þjófnaðar, nytjastuldar, skjalabrots og umferðarlagabrots. Þann 19. apríl 2010 var ákærði meðal annars fundinn sekur um akstur sviptur ökurétti, ölvunarakstur og akstur undir áhrifum fíkniefna og honum gert að sæta fangelsi í níu mánuði. Þann 3. febrúar 2012 var ákærði meðal annars fundinn sekur um akstur sviptur ökurétti og akstur undir áhrifum fíkniefna, og honum gert að sæta fangelsi í tvo mánuði. Var honum veitt reynslulausn af eftirstöðvum refsingar dómsins þann 7. júlí 2013. Þann 6. júní 2018 var ákærða gerð refsing vegna aksturs sviptur ökurétti. Þann 15. júní 2021 var ákærði fundinn sekur um ölvunarakstur og akstur undir áhrifum fíkniefna, honum gerð sekt auk þess sem hann var sviptur ökurétti í fimm ár og þrjá mánuði. Þá var ákærða þann 22. október 2021, sem og 22. nóvember 2021 gerðar sektir vegna aksturs sviptur ökurétti, og ber ákvörðun refsingar með sér að sú síðari sé hegningarauki við þá fyrri. Að virtum atvikum málsins þykja ekki efni til að rekja sakaferil ákærða V-kk-ef Ó-kk-ef nánar. Ákærði er nú meðal annars fundinn sekur um ölvunarakstur og er það brot hans ítrekað. Rétt er að geta þess að með vísan til 3. mgr. 71. gr. almennra hegningarlaga nr. 19/1940, hafa dóma r ákærða frá 2012 og 2010 ekki áhrif til ítrekunar hvað þetta brot varðar. Þá er ákærða nú, að virtum hegningaraukasjónarmiðum, í fimmta sinn gerð refsing vegna aksturs sviptur ökurétti, enda voru ítrekunaráhrif enn í gildi, er ákærða var gerð refsing þann 6. júní 2018 enda miðast ítrekunaráhrif dómsins frá 3. febrúar 2012 við því að ákærða var veitt reynslulausn, en ekki dagsetningu dóms líkt og við á um sektardóma, sbr. 3. mgr. 71. gr. almennra hegningarlaga nr. 19/1940. Brot ákærða samkvæmt ákærulið I, og hann er nú sakfelldur fyrir, er framið fyrir ákvörðun tveggja síðastgreindra viðurlaga og verður ákærða því nú dæmdur hegningarauki, með vísan til 78. gr. almennra hegningarlaga nr. 19/1940.

Samkvæmt framlögðu sakavottorði ákærða K-kk-ef R-kk-ef hefur hann sex sinnum áður sætt refsingu, síðast á árinu 2016, þar af tvívegis vegna auðgunarbrota. Þann 5. september 2012 var ákærði fundinn sekur um þjófnað og honum gert að sæta fangelsi í þrjá mánuði, en fullnustu refsingarinnar var frestað skilorðsbundið til tveggja ára. Þá var ákærða þann 5. mars 2013 dæmdur hegningarauki við framangreindan dóm, fyrir eignaspjöll og fíkniefnalagabrot og honum gert að sæta fangelsi í fjóra mánuði, skilorðsbundið til tveggja ára. Þá var ákærða þann 31. október 2013 gert að sæta sex mánaða fangelsi, skilorðsbundið að hluta meðal annars vegna hylmingar, og var þá dæmdur upp síðastgreindur skilorðsdómur. Að öðru leyti hefur sakaferill ákærða K-kk-ef R-kk-ef ekki áhrif við ákvörðun refsingar í máli þessu.

Refsing ákærða V-kk-ef Ó-kk-ef er hæfilega ákveðin fangelsi í fjóra mánuði. Með vísan til dómvenju, sem og að virtum sakaferli ákærða þykja ekki efni til að skilorðsbinda refsinguna. Með vísan til 4. mgr. 77. gr. almennra hegningarlaga nr. 19/1940, skal ákærði jafnframt greiða 350.000 krónur í sekt til ríkissjóðs, innan fjögurra vikna frá birtingu dóms þessa, en sæta ella fangelsi í 22 daga. Með vísan til 99. og 101. gr. umferðarlaga nr. 77/ 2019, með síðari breytingum, ber að svipta ákærða ökurétti í fimm ár, frá 1 3. nóvember 2026 að telja.

Refsing ákærða K-kk-ef R-kk-ef er hæfilega ákveðin fangelsi í 30 daga. Að virtum atvikum máls sem og sakaferli ákærða þykja ekki efni til að skilorðsbinda refsinguna.

Með vísan til 235. gr. laga nr. 88/2008 um meðferð sakamála, ber að dæma ákærðu hvorn um sig til greiðslu alls sakarkostnaðar sem af þætti þeirra hlaut. Samkvæmt yfirliti lögreglu nam sakarkostnaður vegna ákæruliðar II samtals 241.707 kr., sem ákærði V-kk-nf Ó-kk-nf ber einn. Þá er þóknun skipaðs verjanda ákærða V-kk-ef Ó-kk-ef hæfilega ákveðin 223.200 krónur, að teknu tilliti til virðisaukaskatts og þóknun verjanda ákærða K-kk-ef R-kk-ef hæfilega ákveðin 172.205 krónur, að teknu tilliti til virðisaukaskatts, auk ferðakostnaðar, 13.843 krónur.

E-kk-nf K-kk-nf H-kk-nf héraðsdómari kveður upp dóm þennan.

DÓMSORÐ:

Ákærði, V-kk-nf Ó-kk-nf K-x-x, sæti fangelsi í fjóra mánuði.

Ákærði, V-kk-nf Ó-kk-nf K-x-x, greiði jafnframt 350.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 22 daga.

Ákærði, V-kk-nf Ó-kk-nf K-x-x, er sviptur ökurétti í fimm ár, frá 13. nóvember 2026 að telja.

Ákærði, K-kk-nf R-kk-nf F-kk-nf, sæti fangelsi í 30 daga.

Ákærði V-kk-nf Ó-kk-nf K-kk-nf, greiði sakarkostnað samtals, 464.907 krónur, þar með talin þóknun skipaðs verjanda, G-kk-ef S-x-x R-kk-ef lögmanns, 223.200 krónur, að teknu tilliti til virðisaukaskatts.

Ákærði K-kk-nf R-kk-nf F-kk-nf, greiði sakarkostnað samtals, 186.048 krónur, sem er þóknun skipaðs verjanda, S-kvk-ef Á-kvk-ef B-kvk-ef, 172.205 krónur, að teknu tilliti til virðisaukaskatts og ferðakostnaður verjanda, 13.843 krónur.

E-kk-nf K-kk-nf H-kk-nf